Abebe Bikila
Store norske leksikon,Sport og spill,Friidrett,Løp
Abebe Bikila var en friidrettsutøver fra Etiopia som konkurrerte innen langdistanseløp. Han var den første som vant olympisk gull i maraton to ganger med sine seire i 1960 og 1964.
Karriere Bikila ble olympisk mester i maraton i Roma i 1960, der han løp barbent, og i Tokyo i 1964. Bikila satte også verdensrekord i begge løpene med tidene 2.15.16 og 2.12.11. I OL i Mexico By i 1968 måtte Bikila bryte maratonløpet etter 16 kilometer på grunn av en leggskade, et løp som ble vunnet av landsmannen Mamo Wolde. Etter karrieren 22. mars 1969 ble han delvis lammet etter en bilvelt. Senere deltok han i konkurranser for funksjonshemmede, blant annet i Norge. Bikila døde av et hjerneslag i Addis Abeba, 41 år gammel. Les mer i Store norske leksikon friidrett langdistanseløp maraton